বিশেষ প্রাধিকারপ্রাপ্ত দল চেন্নাই সুপার কিংস, সানরাইজার্স হায়দ্রাবাদ, দিল্লি ডেয়ারডেভিলসের পক্ষে ইন্ডিয়ান প্রিমিয়ার লীগে খেলেছেন বিজয় শঙ্কর। ২০১৬ সালের আইপিএল নিলামে সানরাইজার্স হায়দ্রাবাদের সদস্য হন। তন্মধ্যে, ২০১৪ সালে চেন্নাই সুপার কিংসের পক্ষে একটি ও ২০১৭ সালে সানরাইজার্স হায়দ্রাবাদের পক্ষে চারটি খেলায় অংশ নিয়েছিলেন।

১৩ মে, ২০১৭ তারিখে গুজরাত লায়ন্সের বিপক্ষে ব্যাট হাতে ব্যক্তিগত সর্বোচ্চ অপরাজিত ৬৩ রানের ইনিংস খেলেন। জানুয়ারি, ২০১৮ সালে আইপিএলের নিলামে দিল্লি ডেয়ারডেভিলসের পক্ষে চুক্তিবদ্ধ হন।

২০১৯ সালের আইপিএলে সানরাইজার্স হায়দ্রাবাদে চলে যান। ২০১৯ সালের ইন্ডিয়ান প্রিমিয়ার লীগ প্রতিযোগিতাকে ঘিরে আন্তর্জাতিক ক্রিকেট কাউন্সিল (আইসিসি) আটজন পর্যবেক্ষণে থাকা একজন খেলোয়াড় হিসেবে তাকে তালিকায় রাখে।

প্রথম-শ্রেণীর ক্রিকেট
ইন্ডিয়ান প্রিমিয়ার লীগ
ক্রিকেট বিশ্বকাপ, ২০১৯
শৈশবকাল